‘SUKSMANING METATAH / MESANGIH’
“Om Swastyastu”
Malarapan antuk manah ning suci nirmala ring Ida Sang Hyang Widhi Wasa
tur purwa pangastungkara, anggen titiang atur pangaksama ring Ida Sang Hyang
Parama Kawi sane maraga sarining tutur sujati muah sarining sastra sane dahat
mautama.
Nenten lali titiang ring ida dane para sutresna, para panureksa, para
pamilet pacentokan dharma wacana, muah sane maraga wagmi, ring basa lan sastra
Bali sane wangiang titiang. Ring galahe sane becik puniki titiang jagi ngawitin
ngaturang dharma wacana sane mamurda “Suksmaning Matatah / Mesangih”.
Ida dane pamiarsa sane angayubagia, minabang titiang ida dane sampun
tatas uning makeh upakara yadnya sane kemargiang utawi kelaksanayang olih umat
Hindu sane jenek ring jagat Bali. Wenten upakara dewa yadnya, manusa yadnya,
rsi yadnya, pitra yadnya, miwah bhuta yadnya.
Silih tunggil upakara iwawu sane pacang odar titiang inggih punika,
upakara Manusa Yadnya. Ring upakara manusia yadnya taler wenten pah-pahan ipun
,makadi :
ü Wenten
upakara garba wedana / magedong-gedongan ritatkala bobotan mayusa 5 (lima)
utawi 7 (pitung) sasih.
ü Wenten
upakara rare embas kasanggra antuk
banten dapetan
ü Wenten
upakara bulan pitung dina, ri sesampunne anake alit mayusa 42 (petang dasa dua)
rahina . Raris upakara nelu bulanin
ü Wenten
upakara otonan sesampunne mayusa 6 (nem) sasih
ü Selantur
ipun wenten upakara menek dae truna , sane ketah kabaos ngeraja sewala utawi
ngeraja singha
ü Wenten
taler upakara metatah / mesangih muah upakara pawiwahan
Upakara sane sandang tincepang suksman ipun ring galahe sane becik puniki
inggih punika upakara Metatah / Mesangih.
Ring ajah-ajahan agama Hindu, upakara inucap sampun pastika pisan
kemargiang ritatkala yowanane mayusa kirang langkung 17 (pitulas) warsa, utawi
sampun menek duur, tetujone mangda dados putra sane suputra.
Asapunika taler upakara metatah punika mresidayang ngawe trepti ring
angga, inggih punika untune dados rata sane ngranayang listuayu wong pawerti ,
bagus apukik yan wong lanang.
Sapa sira ja sane durung ngemargiang upakara puniki kinucap nenten
mresidayang lempas dening sifat utawi bikas kerakasan sane kabaos ‘asuri
sampad’. Punika mawinan upakara puniki wenang kemargiang sumangdane prasida
ngicalang male utawi leteh sane maneripu ring angga sarira. Mapan ring sajeroning
angga sarirane, nenem mesehe sane sandang katreptiang utawi kaeret sane kabaos
‘Sad Ripu’. Indike puniki kasurat ring kakawin Ramayana.
Ida dane pamiarsa sane kabaos Sad Ripu , inggih punika :
Kama
Kamane
punika yan imbayang titiang sekadi jaran guyang , yening nenten tegul sinah
makecog merika – meriki , punika sandang prektyaksang utawi watesin boya ja
kaicalang, bilih – bilih kama sane becik , sakadi mapikayun sugih majalaran
anteng ngambil karya , asapunika taler mapikayun dados sang sujana malarapan
antuk seleg malajah.
Lobha
Lobha
inggih punika pikayunan mangda maderbe akeh jalarin antuk dharma, sekadi
medagang nenten dados nguluk – nguluk .
Krodha
utawi Brahmantya
Krodhane
punika yening wenten pikobet sampunang kosek, pikayunin antuk pikayun sane sadu
dharma.
Mada
Inggih
indike puniki sandang pikayunin. Napi pikolih anake sane punyah ? memadat ?
Akeh semetonne sane sampun lampus sangkaning miras puniki. Ngiring waspadayang
tur pretyaksayang sampunang mateteger utawi main coba – coba , yan bilih
kangkat sampunang ajerih mapajar ‘nenten’ , mangda iraga nemu rahayu.
Moha
Sekadi
sane sampun katur iwawu , mada
ngranayang punyah . Wit saking punyah madados moha anrawang – anrawung ,
malengok tan pesemu ucem kadi sekar pucuk mabejek. Yan imbayang titiang sekadi anake sane pegatin tresna , bingung
awinan mamanah ngulah pati. Indayang waspadayang indike puniki.
Matsarya
Puniki
yening nenten pretyaksayang mejanten sampun ngawetuang rasa sekel, tan suka
mamangguh wong len nemu bagia. Gingsinang kayune asapunika.
Punika mawinan wenten upakara metatah utawi mesangih , nemem untune sane baduuran
sumangdane dharmane stata menang ngungkulin I Sad Ripu, regede matilar,
kasucian rauh manadados daiwi sampad utawi sifat-sifat kedewataan sane
ngawetuang rasa teleb ring sastra agama, rasa angen kapiolasang ring wong len,
rasa bhakti ring guru rupaka, guru pengajian, guru wisesa , miwah guru swadhyaya.
Ida dane sareng sami , yan baosang indik eedan upakara ,inggih punika
:
§ Upakara
Pekalan – kalan
§ Upakara
pangekeban
§ Upakara
ngendag
§ Pemargin
tata cara mesangih sane kesaksiang antuk tri upasaksi
§ Pemargin
upakara mejaya-jaya
Yan srana sane kaanggen , inggih punika :
§ Pahet
§ Semiti
§ Kikir
§ Sangian
§ Kunyit,
pamor, madu lan sekar ura
§ Lekesan,
pedanggal, tikeh plasa, bale gading, telaga ngambang, miwah bungkak nyuh gading
Makasami srana punika kaanggen ring upakara inucap, tur sampun sumeken
maderbe pikenoh utawi tetujon soang – soang. Titiang nenten ngaturang polah –
palih pemargin upakara , tur napi pikenoh srana – srana sane odar titiang
iwawu, ngiring ring galahe sane siosan baosang .
Ida dane sane kusumayang titiang , yan pupulang titiang sarining atur
dharma wacana iwawu , makadi asapuniki :
v Kaping
siki : Upakara puniki
wenang kemargiang kedasarin antuk manah lascarya suci nekeng tuas, guru rupaka
ngupapira i pianak mangda dados sang suputra. Taler kadasarin antuk pustaka –
pustaka suci sane maderbe tetujon ngicalang utawi nyomiang kawisayan asuri
sampad dados daiwi sampad.
v Kaping
kalih : Sumangdane iraga uning tetujon
upakara utawi prasida ngesehin laksana, pikayun muah baos kadi sane katreptiang
ring tetuek Tri Kaya Parisudha.
v Kaping
tiga : Metatah kemargiang
olih umat hindu ri sesampunne munggah dae truna manut desa, kala, patra muah
sastra agama.
Inggih ida dane sareng sami sane wangiang titiang, wantah asapunika
antuk titiang matur ring ida dane , indik suksman metatah utawi mesangih.
Menawi wenten atur titiang sane ten menggah ring kayun , titiang nunas gung
pengampura riantukan titiang jadma kari wimuda.
Puputang titiang antuk paramashanti
‘Om shanti
shanti shanti om’
ban_Latn afr_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn sun_Latn ban_Latn ban_Latn ban_Latn ban_Latn ban_Latn lmo_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn swh_Latn tsn_Latn ban_Latn ban_Latn ban_Latn ban_Latn ban_Latn zul_Latn zul_Latn ban_Latn ban_Latn swh_Latn ban_Latn swh_Latn ban_Latn ban_Latn fij_Latn ban_Latn ban_Latn ban_Latn ban_Latn ban_Latn sot_Latn ban_Latn ban_Latn ban_Latn ban_Latn ban_Latn hau_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn unk ban_Latn dyu_Latn ban_Latn min_Latn ban_Latn sun_Latn ban_Latn ban_Latn ban_Latn ban_Latn ban_Latn mri_Latn fur_Latn bjn_Latn tgl_Latn ban_Latn ban_Latn zsm_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn afr_Latn som_Latn